হিন্দিতে লেখা নিকের নাম, মার্কিন মুলুকে করবা চৌথ প্রিয়াঙ্কার

কলকাতা: ‘দেশি গার্ল’ প্রিয়াঙ্কা চোপড়া (Priyanka Chopra) বিদেশে সংসার পেতেছেন কিন্তু শেকড়ের টান আর ঐতিহ্যকে তিনি ভোলেননি। প্রতি বছরের মতো এবারও অভিনেত্রী নিক জোনাসের জন্য করওয়া চৌথের (Priyanka Chopra Karwa Chauth) প্রস্তুতি শুরু করে দিয়েছেন। সেই প্রস্তুতিরই এক ঝলক তিনি তুলে ধরেছেন তাঁর অনুরাগীদের জন্য, যা ইতিমধ্যেই নজর কেড়েছে নেটদুনিয়ার।

বিদেশের মাটিতে পাকাপাকিভাবে থাকার পরও নিজের সংস্কৃতিকে এতটুকু ভোলেননি প্রিয়াঙ্কা। নিজের দেশের সমস্ত উৎসবে এবং পরবে প্রথা মেনে সবটুকু পালন করেন অভিনেত্রী। করওয়া চৌথের উৎসব শুরু হওয়ার একদিন আগেই প্রিয়াঙ্কা তাঁর হাতে মেহেন্দি পরেছেন। বৃহস্পতিবার, ৯ অক্টোবর, ২০২৫, অভিনেত্রী তাঁর ইনস্টাগ্রাম স্টোরিতে সেই মেহেন্দির ডিজাইনটি ভাগ করেছেন, যেখানে স্পষ্ট দেখা যাচ্ছে— তাঁর হাতের মাঝখানে লেখা রয়েছে স্বামীর নাম, ‘নিকোলাস’। শুধু কি তাই? নিজের ভাষায় অর্থাৎ হিন্দিতে স্বামীর নাম লিখলেন প্রিয়াঙ্কা। শুধু নিজেই নন সঙ্গে দোসর হয়েছেন মেয়ে মালতীও। তার হাতেও দেখা যাচ্ছে মেহেন্দির সুন্দর কারুকার্য। করবা চৌথ ছাড়াও বিভিন্ন হিন্দু উৎসবে মেতে ওঠেন প্রিয়াঙ্কা।

আরও পড়ুন:উজ্জয়িনীর মহাকালেশ্বরে পুজো রাজ-শুভশ্রীর

অন্য খবর দেখুন